
	Comisia pentru buget, finanţe şi bănci
	
	Bucureşti,        

Nr. 22/76/12.03.2009


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr. 114/2008 pentru asigurarea de la bugetul de stat, prin bugetul Ministerului Sănătăţii Publice, a sumelor necesare acoperirii plăţii TVA aferentă bunurilor şi serviciilor achiziţionate în cadrul programelor privind combaterea HIV-SIDA şi tuberculozei în România, implementate de Fundaţia Romanian Angel Appeal, cu care comisia noastră a fost sesizată în fond cu adresa Biroului Permanent nr.PL.x 50  din  11 februarie 2009.
	PREŞEDINTE,

Viorel Ştefan

	Comisia pentru buget, finanţe şi bănci
	
	Bucureşti,    

Nr. 22/92/02.03.2009


RAPORT

asupra proiectului de Lege privind aprobarea Ordonanţei de urgenţă a Guvernului nr. 114/2008 pentru asigurarea de la bugetul de stat, prin bugetul Ministerului Sănătăţii Publice, a sumelor necesare acoperirii plăţii TVA aferentă bunurilor şi serviciilor achiziţionate în cadrul programelor privind combaterea HIV-SIDA şi tuberculozei în România, implementate de Fundaţia Romanian Angel Appeal
Cu adresa nr. PLx 50 din 11 februarie 2009, Biroul Permanent conform art.95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr. 114/2008 pentru asigurarea de la bugetul de stat, prin bugetul Ministerului Sănătăţii Publice, a sumelor necesare acoperirii plăţii TVA aferentă bunurilor şi serviciilor achiziţionate în cadrul programelor privind combaterea HIV-SIDA şi tuberculozei în România, implementate de Fundaţia Romanian Angel Appeal.
Prezentul proiect de Lege are ca obiect de reglementare  asigurarea de la bugetul de stat, prin bugetul Ministerului Sănătăţii Publice, a sumei de 4.528 mii lei reprezentând echivalentul în lei a 1.283.929 euro necesare acoperirii plăţii TVA aferentă bunurilor şi serviciilor achiziţionate în cadrul programelor privind combaterea HIV/SIDA şi tuberculozei în România, cu finanţare nerambursabilă de la Fondul Global de Combatere a HIV/SIDA, Tuberculozei şi Malariei, în cadrul Rundei a 6-a de finanţare, programe implementate de Fundaţia Romanian Angel Appeal şi de autorităţi ale administraţiei publice centrale şi locale,unităţi subordonate, în coordonarea acestora, organisme neguvernamentale nonprofit, de utilitate publică, cu personalitate juridică sau organisme neguvernamentale nonprofit, cu personalitate juridică.
La întocmirea raportului s-a avut în vedere avizul favorabil al Consiliului Legislativ.  
Proiectul de Lege a fost adoptat de Senat în şedinţa din data de 4 februarie 2009.

Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
La lucrările comisiei au participat  28 deputaţi, din totalul de 30 membri ai comisiei.
La dezbaterea proiectului de Lege a participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Cristian Irimie  – secretar de stat în Ministerul Sănătăţii.
În raport de obiectul şi conţinutul său, proiectul de Lege face parte din categoria legilor ordinare.
Raportul comisiei a fost adoptat cu unanimitate de voturi. 
In urma dezbaterii proiectului de Lege privind aprobarea Ordonanţei de urgenţă a Guvernului nr. 114/2008 pentru asigurarea de la bugetul de stat, prin bugetul Ministerului Sănătăţii Publice, a sumelor necesare acoperirii plăţii TVA aferentă bunurilor şi serviciilor achiziţionate în cadrul programelor privind combaterea HIV-SIDA şi tuberculozei în România, implementate de Fundaţia Romanian Angel Appeal, în şedinţa din data de 10 martie 2009,  comisia propune spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat.
	PREŞEDINTE,

Viorel Ştefan
	SECRETAR,

Iuliu Nosa


             Consilier parlamentar:
    
Ene Giorgiana

